Un ucrainean care a fugit din țară a fost găsit în munții României. Ce le-a spus salvamontiștilor
Salvamontişti şi poliţişti de frontieră au recuperat, în noaptea de marţi spre miercuri, din Munţii Maramureşului, un cetăţean ucrainean care a trecut graniţa în România, a informat directorul Serviciului Public Judeţean Salvamont Maramureş, Dan Benga.
Potrivit acestuia, în momentul solicitării sprijinului, ucraineanul, în vârstă de 34 de ani, acuza dureri la membrele inferioare, fiind în imposibilitatea de a se mai deplasa.
Salvatorii montani împreună cu echipajul Poliţiei de Frontieră din comuna Poienile de sub Munte au reuşit să îl găsească pe ucraineanul de 34 ani. A fost coborât până în locul în care se afla un echipaj de la Ambulanţă, care l-a evaluat medical, a spus Dan Benga.
În cursul zilei de luni, alţi doi tineri ucraineni au fost recuperaţi şi extraşi din vecinătatea Vârfului Pop Ivan, peste 1.900 metri altitudine, din Munţii Maramureşului.
Sursa: Agerpres
Etichete: salvamontisti,
Dată publicare:
08-05-2024 09:04